Karang sebuah tulisan dalam bahasa Betawi yang bernada persuasif dan panjangnya 1 paragraf.

Pengumuman pekara diapusnye Ujian Nasional enih emang tekesan ujug-ujug dan ngedadak. Dari dulu, langkah enih kagak bener-bener diambil dan cuman jadi desas-desus di tenga masyarakat. Makanye, kagak heran kalo masyarakat pade milih kagak pecaye desas-desus enih dan tetep ngikut alur dari jaman dulu. Begitu Menteri Pendidikan, Nadiem Makarim, ngumumin kalo Ujian Nasional bener-bener diapus, banyak siswa-siswi nyang ngerase kecewa gegara ude nyiapin diri buat ngikut ujian dengan bae dan seksama. Kagak dikit nyang ngerase kalo usahenye jadi sie-sie gitu aje. Belon lagi, orang tue ato wali nyang ude ngebimbelin ato ngebiayain les anaknye khusus buat ujian enih. Rasenye malah kek buang-buang duit gegara sistem nyang dipake Kemendikbud beda jaoh ame nyang ude dipersiapin si badan les buat ke anak-anak lesnye.